open-index/open-wikipedia-markdown huggingface dataset:
เดอะ แบล็ค คอลดรอน

***เดอะ แบล็ค คอลดรอน*** () เป็นภาพยนตร์แอนิเมชันอเมริกันที่ออกฉายในปี ค.ศ. 1985 ผลิตโดย วอลท์ดิสนีย์โปรดักชันส์ ภาพยนตร์กำกับโดย เท็ด เบอร์แมน และริชาร์ด ริช และแสดงนำโดย Grant Bardsley, Susan Sheridan, Freddie Jones, Nigel Hawthorne, Arthur Malet, John Byner, Phil Fondacaro และ John Hurt

## เนื้อเรื่อง

## ตัวละครและเสียงพากย์

* Grant Bardsley รับบท ทารัน (Taran)
* Susan Sheridan รับบท Princess Eilonwy
* Freddie Jones รับบท ดัลเบน (Dallben)
* Nigel Hawthorne รับบท Fflewddur Fflam
* Arthur Malet รับบท คิง ไอดิลเลก (King Eidilleg)
* John Byner รับบท กูร์กี (Gurgi)
* Phil Fondacaro รับบท ครีปเปอร์ (Creeper)
* Eda Reiss Merin รับบท Orddu
* Adele Malis-Morey รับบท Orwen
* Billie Hayes รับบท Orgoch
* John Hurt รับบท The Horned King

## การตอบรับ
รอตเทนโทเมโทส์รายงานว่าร้อยละ 56 ของผู้วิจารณ์ 34 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.7 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 59 เต็ม 100 คะแนน ซึ่งประเมินโดยผู้วิจารณ์ 16 คน

## อ้างอิง

## แหล่งข้อมูลอื่น

* 
* 
* 

หมวดหมู่:ภาพยนตร์ที่ออกฉายในปี พ.ศ. 2528
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
หมวดหมู่:ภาพยนตร์ที่มีฉากในเวลส์
หมวดหมู่:ภาพยนตร์ที่มีฉากในปราสาท
หมวดหมู่:ภาพยนตร์ที่มีฉากในสมัยกลาง
หมวดหมู่:ภาพยนตร์ที่มีฉากในสหราชอาณาจักร
มิสแกรนด์อุตรดิตถ์

**มิสแกรนด์อุตรดิตถ์** () เป็นการประกวดนางงามระดับจังหวัดซึ่งคัดเลือกตัวแทนจากจังหวัดอุตรดิตถ์ไปประกวดมิสแกรนด์ไทยแลนด์ ก่อตั้งขึ้นในปี พ.ศ. 2559 โดยสิบตรีกริช พลเดชวิสัย เป็นการประกวดนางงามระดับจังหวัดร่วมกับอีก 4 เวทีในภาคเหนือตอนล่าง

ตัวแทนจากจังหวัดอุตรดิตถ์ยังไม่สามารถคว้าตำแหน่งมิสแกรนด์ไทยแลนด์ได้

## อ้างอิง

อุตรดิตถ์
หมวดหมู่:ก่อตั้งในประเทศไทยในปี พ.ศ. 2559
หมวดหมู่:วัฒนธรรมของจังหวัดอุตรดิตถ์
รังสีเคมี

**รังสีเคมี** () คือเคมีของวัสดุกัมมันตรังสี โดยมีการใช้ไอโซโทปกัมมันตรังสีของธาตุเพื่อศึกษาคุณสมบัติและปฏิกิริยาเคมีของไอโซโทปที่ไม่เป็นกัมมันตรังสี (บ่อยครั้งในวิชาเคมีรังสี การที่ไม่มีกัมมันตภาพรังสีนำไปสู่การที่สารนั้นถูกอธิบายว่าเป็นสารเฉื่อย เนื่องจากไอโซโทปเหล่านั้นมีความเสถียร) งานส่วนใหญ่ของเคมีรังสีเกี่ยวข้องกับการใช้กัมมันตภาพรังสีเพื่อศึกษาปฏิกิริยาเคมีทั่วไป ซึ่งแตกต่างอย่างมากจากเคมีของรังสี (radiation chemistry) ที่มีการรักษาระดับรังสีให้ต่ำเกินกว่าที่จะส่งผลกระทบต่อปฏิกิริยาเคมี

รังสีเคมีครอบคลุมการศึกษาทั้งไอโซโทปรังสีตามธรรมชาติและไอโซโทปรังสีที่มนุษย์สร้างขึ้น

หมวดหมู่:นิวเคลียร์เคมี
หมวดหมู่:กัมมันตรังสี
พระแท่นมนังคศิลาอาสน์

thumb|พระบาทสมเด็จพระมงกุฎเกล้าเจ้าอยู่หัว ประทับบนพระแท่นมนังคศิลาอาสน์ ประดิษฐานในพระที่นั่งดุสิตมหาปราสาทในพระราชพิธีบรมราชาภิเษกสมโภช
**พระแท่นมนังคศิลาอาสน์** หรือ **พระแท่นมนังคศิลาบาตร**  คือแผ่นหินที่พระบาทสมเด็จพระจอมเกล้าเจ้าอยู่หัวทรงพบคู่กันกับจารึกหลักที่ 1 เมื่อครั้งยังทรงผนวช โดยในจารึกหลักที่ 1 ระบุว่า "ขะดารหินนี้มีชื่อมนังศิลาบาตร" และในจารึกเดียวกันระบุว่า "1214 ศกปีมะโรงพ่อขุนรามคำแหงเจ้าเมืองศรีสัชชนาลัยสุโขทัยนี้ปลูกไม้ตาลนี้ได้สิบสี่เข้าจึงให้ช่างฟันขดานหินตั้งหว่างกลางไม้ตาลนี้" ปีที่สร้างประมาณตรงกับ พ.ศ. 1835

## ประวัติ
ในรัชกาลที่ 3 แห่งกรุงรัตนโกสินทร์ ซึ่งในขณะนั้นเจ้าฟ้ามงกุฎ (พระบาทสมเด็จพระจอมเกล้าเจ้าอยู่หัว) ยังทรงผนวชอยู่ ได้เสด็จธุดงค์ไปยังมณฑลฝ่ายเหนือ ได้ประทับศาลาใหญ่วัดถลางในเมืองสุโขทัย ระหว่างวันที่ 11–17 มกราคม พ.ศ. 2376 ได้ประพาสที่โคกปราสาทร้าง ได้พบพระแท่นมนังคศิลาอาสน์ เป็นแท่นแต่หักพังลงมาตะแคงอยู่ กรมการเมืองกราบทูลว่าแท่นศิลานั้นศักดิ์สิทธิ์ไม่ควรเสด็จเข้าไปใกล้ แต่พระองค์ไม่ทรงเชื่อ เสด็จเข้าไปใกล้พระแท่นศิลา แล้วเสด็จขึ้นประทับนั่งบนพระแท่นศิลา ครั้นเมื่อเสด็จกลับจึงมีรับสั่งให้ชะลอพระแท่นมนังคศิลาอาสน์ลงมากรุงเทพฯ ทำเป็นแท่นที่ประทับใต้ต้นมะขามใหญ่หน้าพระอุโบสถวัดราชาธิวาส เมื่อขึ้นครองสิริราชสมบัติพระบาทสมเด็จพระจอมเกล้าเจ้าอยู่หัวได้ทรงพระกรุณาโปรดเกล้าฯ ให้ย้ายพระแท่นมาประดิษฐานไว้ที่หน้าวิหารพระคันธารราษฎร์ในวัดพระศรีรัตนศาสดาราม

ต่อมา พ.ศ. 2454 พระบาทสมเด็จพระมงกุฎเกล้าเจ้าอยู่หัวได้ทรงพระกรุณาโปรดเกล้าฯ ให้ทำพนักและฐานรองรับพระแท่นมนังคศิลาอาสน์และอัญเชิญไปประกอบเป็นพระราชบัลลังก์ พระองค์เสด็จขึ้นประทับเหนือพระที่นั่งภัทรบิฐมนังคศิลารัตนสิงหาสน์ภายใต้นพปฎลมหาเศวตฉัตร ณ พระที่นั่งดุสิตมหาปราสาท

ต่อมาในสมัยรัชกาลที่ 7 พระบาทสมเด็จพระปกเกล้าเจ้าอยู่หัวได้ทรงพระกรุณาโปรดเกล้าฯ ให้อัญเชิญพระแท่นมนังคศิลาอาสน์ไปประดิษฐานไว้ที่พระที่นั่งอนันตสมาคม พระราชวังดุสิต แต่หลังเปลี่ยนแปลงการปกครองได้อัญเชิญมาไว้ที่พระวิหารยอดในวัดพระศรีรัตนศาสดาราม เฉพาะแต่พระแท่น พนักและฐานไม้รองรับ ต่อมาเมื่อมีการจัดพระราชพิธีสมโภชกรุงรัตนโกสินทร์ 200 ปี สมเด็จพระเทพรัตนราชสุดาฯ สยามบรมราชกุมารีทรงพระกรุณาโปรดเกล้าฯ ให้อัญเชิญพระแท่นมนังคศิลาอาสน์จากวิหารยอดไปประดิษฐานที่พิพิธภัณฑ์วัดพระศรีรัตนศาสดารามมาจนถึงทุกวันนี้

## ลักษณะ
รูปลักษณะเป็นแผ่นหินชนวนสลักลาย ลักษณะอย่างบัลลังก์ที่เห็นกันอยู่ในปัจจุบัน พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สมเด็จฯ เจ้าฟ้ากรมพระยานริศรานุวัดติวงศ์ นำกระดานหินนี้ไปเสริมฐานรูปสิงห์แบกขึ้นมา เพื่อใช้ในพระราชพิธีบรมราชาภิเษกของพระองค์ พระแท่นมีพนักพิงฝังมุกเป็นรูปพระนารายณ์ทรงครุฑ วางอยู่บนแท่นทำด้วยไม้จำหลักลายและรูปครุฑแบก

## อ้างอิง

หมวดหมู่:โบราณวัตถุในกรุงเทพมหานคร
หมวดหมู่:ศิลปะสุโขทัย
สันเขาเก้าสิบองศาตะวันออก

right|thumb|240px|สันเขาเก้าสิบองศาตะวันออกอยู่ตรงกลางรูปและ ตรงด้านซ้ายบน
**สันเขาเก้าสิบองศาตะวันออก** () เป็นสันเขาใต้ทะเลในมหาสมุทรอินเดีย มีชื่อเรียกเนื่องจากแนวสันเขาเรียงเป็นเส้นตรงเกือบจะขนานกับเส้นเมริเดียนที่ 90 องศาตะวันออกใกล้กับกึ่งกลางซีกโลกตะวันออก สันเขามีความยาวเหนือลงใต้ประมาณ  เมื่อดูตามแผนที่ภูมิประเทศมีลักษณะทอดยาวตั้งแต่อ่าวเบงกอลจนถึง อย่างไรก็ตามสันเขามีส่วนที่ซ่อนตัวอยู่ใต้ วางตัวทอดยาวจากเส้นขนานที่ 31 องศาใต้ถึงเส้นขนานที่ 9 องศาเหนือ ความกว้างเฉลี่ย  สันเขาแบ่งมหาสมุทรอินเดียเป็นสองฝั่งระหว่างตะวันออกและตะวันตก มหาสมุทรที่อยู่ทางตะวันออกเฉียงเหนือของสันเขามีชื่อเรียกทางภูมิศาสตร์ว่า และมีจุดสิ้นสุดที่สุดแนวตะวันตกของ ซึ่งผ่านทางตะวันออกและขอบสุดของทวีปออสเตรเลีย

## ข้อมูล
สันเขาประกอบด้วยหินบะซอลต์โธเลอิติกเป็นหลักซึ่งเป็นหินบะซอลต์ชนิดหนึ่ง อายุหินของสันเขาอยู่ระหว่าง  ใหม่สุดอยู่ทางตอนใต้และ  เก่าที่สุดอยู่ทางตอนเหนือ จากการวิคราะห์โดยเทคนิค พบว่ามีอายุระหว่าง  ที่ 5 องศาเหนือถึง  ที่ 31 องศาใต้ และจากการวิจัยที่ใหม่กว่าพบว่าอยู่ระหว่าง  จากลักษณะอายุหินของเทือกเขาทำให้นักธรณีวิทยาตั้งทฤษฎีว่าจุดร้อนในเนื้อโลกใต้แผ่นอินโด-ออสเตรเลียได้สร้างสันเขาขึ้นและต่อมาแผ่นเปลือกโลกเลื่อนไปทางเหนือตอนช่วงปลายมหายุคมีโซโซอิกและมหายุคซีโนโซอิก ทฤษฎีดังกล่าวมีข้อสนับสนุนโดยการวิเคราะห์ทางเคมีกับและ ซึ่งเป็น ที่มาจากการประทุของ ซึ่งต่อมาเลือนตัวแนวเฉือนแบ่งออกเป็นสองฝั่งตามการเคลื่อนตัวขึ้นเหนือของอนุทวีปอินเดีย อย่างไรก็ตามพื้นที่สันเขามีลักษณะเป็นจุดร้อนเนื่องจากเป็นแนวแยกตัวระหว่างแผ่นอินเดียกับแผ่นออสเตรเลีย สันเขาเก้าสิบองศาตะวันออกไม่มีเส้นไอโซโทปิคที่ต่างกันอย่างเป็นระเบียบตามแนวสันเขาทำให้ไม่สอดคล้องกับสมมุติฐานที่ว่ามีธารแมนเทิลเก่าเกิดขึ้นกระจายตามแนวสันเขา แต่มีแหล่งแมนเทิลจุดร้อนอย่างน้อยสามแห่งที่ทำให้เกิดชั้นบะซอลต์ของสันเขา เป็นผลให้เกิดข้ออธิบายที่ว่ามีจุดร้อนสองแห่งที่ต่างกันทำให้เกิดสันเขา และสันเขาเป็นแนวแยกตัวของแผ่นเปลือกโลกโบราณซึ่งมีการไหลปะทุของชั้นแมนเทิลที่ลึกลงไป

## การสำรวจ
สันเขาได้รับการสำรวจหลายครั้งในอดีตเช่น (DSDP) ในปี 2007 การสำรวจของ เก็บข้อมูลชั้นความลึกของน้ำ สนามแม่เหล็ก และคลื่นแผ่นดินไหว ร่วมกับตัวอย่างขุดลอกโคลนจากเก้าแห่งตามสันเขาในโครงการ (IODP) ได้ทำการสำรวจเป็นจุด ๆ เพื่อวิเคราะห์สมมุติฐานจุดร้อนของสันเขา

## การกำเนิด
เป็นที่เข้าใจกันว่าแผ่นอินเดียและแผ่นออสเตรเลียเคยเป็นแผ่นเปลือกโลกแผ่นเดียวกันมาก่อนจนถึงเมื่อ  อย่างไรก็ตามจากสถิติแผ่นดินไหวขนาดใหญ่บริเวณพื้นที่สันเขาและหลักฐานการแปรทางธรณีในมหาสมุทรอินเดียตอนกลาง ทำให้สรุปได้ว่ามหาสมุทรอินเดียตอนกลางเป็นแนวทวีปขนาดใหญ่ที่มีการแยกตัวของแผ่นอินเดียและแผ่นออสเตรเลีย

## บรรพชีวินวิทยา
ช่วงปลายสมัยพาลีโอซีนเมื่อ  บางส่วนของสันเขาเก้าสิบองศาตะวันออกเคยเป็นเกาะภูเขาไฟที่โผล่พ้นน้ำประมาณ 2–3 ล้านปี มีระยะห่างประมาณ  จากแผ่นดินที่ใกล้ที่สุด จากการสำรวจโดยการขุดเจาะพบละอองเรณูและเศษผิวเคลือบพืช พรรณพืชที่พบมีลักษณะคล้ายกับที่พบในทวีปออสเตรเลียและแอนตาร์กติกามากกว่าอนุทวีปอินเดีย

## อ้างอิง
โฮคุโตะ โยชิโนะ

**โฮคุโตะ โยชิโนะ** () เป็นนักร้อง และนักแสดงชาวญี่ปุ่น เขาเป็นสมาชิกวงเดอะแรมเพจ และเปิดตัวเป็นศิลปินเดี่ยวอย่างเป็นทางการเมื่อวันที่ 26 พฤษภาคม 2025 ด้วยดิจิทัลซิงเกิล "Au pas, camarades!" (オパッキャマラド!) ในชื่อ **HOKUTO** (โฮคุโตะ)  

## ผลงานเพลง
### ดิจิทัลซิงเกิล

### ดิจิทัลอีพี

### เพลงเดี่ยว

### การทำงานร่วมกัน

## ผลงานการแสดง
### ละครโทรทัศน์

### ภาพยนตร์

### ละครออนไลน์

## หนังสือ
### หนังสือภาพ

### จัดพิมพ์บนนิตยสาร
* ar "HOKUTOIRO" (พฤศจิกายน 2021, สำนักพิมพ์ชูฟุโตะเซย์คัตสึ) 

## อ้างอิง

## แหล่งข้อมูลอื่น
* 吉野 北人  ARTIST  LDH
* 
* 
* 
* 
* 
* 
* 
* 吉野　北人 TVer talent

หมวดหมู่:แอลดีเอช
หมวดหมู่:เอ็กไซล์ไทรบ์
หมวดหมู่:นักร้องชายญี่ปุ่น
หมวดหมู่:นักแสดงชายชาวญี่ปุ่น
หมวดหมู่:บุคคลจากจังหวัดมิยาซากิ
หมวดหมู่:บุคคลที่เกิดในปี พ.ศ. 2540
หมวดหมู่:บุคคลที่ยังมีชีวิตอยู่
สถานะพื้น

**สถานะพื้น** () ของระบบกลศาสตร์ควอนตัม คือสถานะคงที่ที่มีพลังงานต่ำที่สุด พลังงานของสถานะพื้นนี้เรียกว่า พลังงานจุดศูนย์ของระบบ สถานะกระตุ้น คือสถานะใด ๆ ที่มีพลังงานสูงกว่าสถานะพื้น ในทฤษฎีสนามควอนตัม สถานะพื้นมักถูกเรียกว่า สุญญากาศ (vacuum)

หากมีสถานะพื้นมากกว่าหนึ่งสถานะ สถานะเหล่านั้นจะเรียกว่าเป็นสถานะซ้ำซ้อน หรือสถานะเสื่อม ระบบจำนวนมากมีสถานะพื้นแบบเสื่อม การเสื่อมนี้เกิดขึ้นเมื่อใดก็ตามที่มีตัวดำเนินการยูนิแทรีซึ่งกระทำต่อสถานะพื้นอย่างมีนัยสำคัญและทำสลับที่กับตัวดำเนินการแฮมิลโทเนียนของระบบ

ตามกฎข้อที่สามของอุณหพลศาสตร์ ระบบที่อุณหภูมิศูนย์สัมบูรณ์จะอยู่ในสถานะพื้น ดังนั้น เอนโทรปีของระบบจึงถูกกำหนดโดยการเสื่อมของสถานะพื้น ระบบหลายระบบ เช่น โครงสร้างผลึกบริสุทธิ์ มีสถานะพื้นเพียงสถานะเดียว และด้วยเหตุนี้จึงมีเอนโทรปีเป็นศูนย์ที่อุณหภูมิศูนย์สัมบูรณ์ นอกจากนี้ ยังเป็นไปได้ที่สถานะกระตุ้นที่สูงสุดจะมีอุณหภูมิศูนย์สัมบูรณ์ได้ สำหรับระบบที่แสดงคุณสมบัติอุณหภูมิลบ

หมวดหมู่:กลศาสตร์ควอนตัม
พลังงานจุดศูนย์

**พลังงานจุดศูนย์** () คือพลังงานต่ำที่สุดเท่าที่ระบบกลศาสตร์ควอนตัมจะสามารถมีได้ ต่างจากกลศาสตร์ดั้งเดิมตรงที่ ระบบควอนตัมจะมีการแกว่งตัวอยู่ตลอดเวลาแม้จะอยู่ในสถานะพลังงานต่ำที่สุด ซึ่งเป็นไปตามที่อธิบายโดยหลักความไม่แน่นอนของไฮเซนแบร์ก ดังนั้น แม้ที่อุณหภูมิศูนย์สัมบูรณ์ อะตอมและโมเลกุลก็ยังคงมีการเคลื่อนที่แบบสั่นอยู่บ้าง นอกจากอะตอมและโมเลกุลแล้ว พื้นที่ว่างเปล่าของสุญญากาศเองก็มีคุณสมบัตินี้เช่นกัน ตามทฤษฎีสนามควอนตัม เราสามารถคิดว่าเอกภพไม่ได้ประกอบด้วยอนุภาคที่แยกส่วนกัน แต่เป็นสนามที่ผันผวนอย่างต่อเนื่อง ได้แก่ สนามสสารซึ่งควอนตัมของมันคือเฟอร์มิออน (เช่น เลปตอนและควาร์ก) และสนามแรงซึ่งควอนตาของมันคือโบซอน (เช่น โฟตอนและกลูออน) สนามเหล่านี้ทั้งหมดล้วนมีพลังงานจุดศูนย์ สนามจุดศูนย์ที่ผันผวนเหล่านี้ได้นำไปสู่การนำแนวคิดเรื่องอีเทอร์นำแสงกลับมาใช้ใหม่ในฟิสิกส์ เนื่องจากมีบางระบบสามารถตรวจจับการมีอยู่ของพลังงานนี้ได้ อย่างไรก็ตาม อีเทอร์นี้ไม่สามารถถูกพิจารณาว่าเป็นตัวกลางทางกายภาพได้ หากต้องการให้มันเป็นไปตามหลักการลอเรนซ์อินแวเรียนต์ (Lorentz invariant) เพื่อไม่ให้ขัดแย้งกับทฤษฎีสัมพัทธภาพพิเศษของอัลเบิร์ต ไอน์สไตน์

แนวคิดเรื่องพลังงานจุดศูนย์ยังมีความสำคัญต่อจักรวาลวิทยาด้วย และในปัจจุบัน ฟิสิกส์ยังขาดแบบจำลองทางทฤษฎีที่สมบูรณ์เพื่อทำความเข้าใจพลังงานจุดศูนย์ในบริบทนี้ โดยเฉพาะอย่างยิ่ง ความแตกต่างอย่างมากระหว่างพลังงานสุญญากาศตามทฤษฎีกับการสังเกตในเอกภพ เป็นแหล่งที่มาของข้อขัดแย้งที่สำคัญ ทว่า ตามทฤษฎีสัมพัทธภาพทั่วไปของไอน์สไตน์ พลังงานดังกล่าวใด ๆ จะต้องมีแรงโน้มถ่วง และหลักฐานเชิงทดลองจากการขยายตัวของจักรวาล พลังงานมืดและปรากฏการณ์คาซิเมียร์แสดงให้เห็นว่าพลังงานดังกล่าวอ่อนแออย่างยิ่ง ข้อเสนอหนึ่งที่พยายามแก้ไขปัญหานี้คือ การกล่าวว่าสนามเฟอร์มิออนมีพลังงานจุดศูนย์เป็นลบ ในขณะที่สนามโบซอนมีพลังงานจุดศูนย์เป็นบวก และด้วยเหตุนี้พลังงานเหล่านี้จึงหักล้างซึ่งกันและกัน แนวคิดนี้จะเป็นจริงถ้าสมมาตรยิ่งยวดเป็นสมมาตรที่สมบูรณ์ของธรรมชาติ อย่างไรก็ตาม เครื่องชนอนุภาคแฮดรอนขนาดใหญ่ที่องค์การวิจัยนิวเคลียร์ยุโรปยังไม่พบหลักฐานใด ๆ ที่สนับสนุนเรื่องนี้ นอกจากนี้ เป็นที่ทราบกันว่าหากสมมาตรยิ่งยวดมีความถูกต้องจริง มันก็เป็นได้เพียงสมมาตรที่แตกหัก (broken symmetry) เท่านั้น ซึ่งเป็นจริงแค่ในระดับพลังงานที่สูงมาก และยังไม่มีใครสามารถแสดงทฤษฎีที่การหักล้างของพลังงานจุดศูนย์เกิดขึ้นในจักรวาลพลังงานต่ำที่เราสังเกตการณ์อยู่ในปัจจุบันได้ ความคลาดเคลื่อนนี้เป็นที่รู้จักกันในชื่อ ปัญหาค่าคงที่จักรวาล (cosmological constant problem) และเป็นหนึ่งในความลึกลับที่ยิ่งใหญ่ที่สุดที่ยังแก้ไขไม่ได้ในฟิสิกส์ นักฟิสิกส์หลายคนเชื่อว่า "สุญญากาศเป็นกุญแจสำคัญสู่ความเข้าใจธรรมชาติอย่างสมบูรณ์"

## อ้างอิง

หมวดหมู่:พลังงานในฟิสิกส์
หมวดหมู่:ทฤษฎีสนามควอนตัม
หมวดหมู่:หลักการสำคัญของฟิสิกส์
หมวดหมู่:ฟิสิกส์คณิตศาสตร์
หมวดหมู่:ฟิสิกส์สสารควบแน่น
หมวดหมู่:วัสดุศาสตร์
หมวดหมู่:อุณหพลศาสตร์
สนาม (ฟิสิกส์)

ในทางวิทยาศาสตร์ **สนาม** () คือปริมาณทางกายภาพซึ่งสามารถแทนได้ด้วยสเกลาร์ เวกเตอร์ หรือเทนเซอร์ ที่มีค่าสำหรับแต่ละจุดในปริภูมิ-เวลา ตัวอย่างของสนามสเกลาร์คือ แผนที่อากาศ โดยที่อุณหภูมิพื้นผิวจะถูกอธิบายโดยการกำหนดตัวเลขให้กับแต่ละจุดบนแผนที่ ส่วนแผนที่ลมพื้นผิว ซึ่งกำหนดลูกศรให้กับแต่ละจุดบนแผนที่เพื่ออธิบายความเร็วและทิศทางลม ณ จุดนั้น เป็นตัวอย่างของสนามเวกเตอร์ หรือก็คือสนามเทนเซอร์อันดับ 1 นั่นเอง ทฤษฎีสนาม ซึ่งเป็นการอธิบายทางคณิตศาสตร์ว่าค่าของสนามเปลี่ยนแปลงไปอย่างไรในอวกาศและเวลานั้น มีอยู่แพร่หลายในวิชาฟิสิกส์ ตัวอย่างเช่น สนามไฟฟ้า เป็นสนามเทนเซอร์อันดับ 1 อีกตัวหนึ่ง ในขณะที่พลศาสตร์ไฟฟ้าสามารถกำหนดได้ในรูปของสนามเวกเตอร์สองตัวที่ทำปฏิกิริยากัน ณ แต่ละจุดในปริภูมิ-เวลา หรือเป็นสนามเทนเซอร์อันดับ 2 เพียงตัวเดียวก็ได้

ภายใต้กรอบความคิดสมัยใหม่ของทฤษฎีสนามควอนตัม แม้จะไม่ได้อ้างถึงอนุภาคทดสอบใด ๆ เลย สนามก็ยังคงครอบครองปริภูมิ บรรจุพลังงาน และการมีอยู่ของมันก็เป็นการตัดความเป็นไปได้ที่จะมี "สุญญากาศที่แท้จริง" แบบดั้งเดิมออกไป สิ่งนี้นำไปสู่การที่นักฟิสิกส์พิจารณาให้สนามแม่เหล็กไฟฟ้าเป็นองค์ประกอบทางกายภาพ ทำให้แนวคิดเรื่องสนามเป็นกระบวนทัศน์หลักที่ค้ำจุนโครงสร้างของฟิสิกส์สมัยใหม่ ริชาร์ด ไฟน์แมน กล่าวไว้ว่า "ข้อเท็จจริงที่ว่าสนามแม่เหล็กไฟฟ้าสามารถมีโมเมนตัมและพลังงานได้ ทำให้มันเป็นของจริงมาก และ [...] อนุภาคสร้างสนาม และสนามกระทำต่ออนุภาคอื่น และสนามก็มีคุณสมบัติที่คุ้นเคย เช่น การมีพลังงานและโมเมนตัม เช่นเดียวกับที่อนุภาคมีได้" ในทางปฏิบัติ ความเข้มของสนามส่วนใหญ่จะลดลงตามระยะทาง และในที่สุดก็จะตรวจจับไม่ได้ ตัวอย่างเช่น ความเข้มของสนามดั้งเดิมที่เกี่ยวข้องหลายตัว เช่น สนามโน้มถ่วงในทฤษฎีแรงโน้มถ่วงของนิวตัน หรือสนามไฟฟ้าสถิตในพลศาสตร์ไฟฟ้าดั้งเดิม จะแปรผกผันกับกำลังสองของระยะทางจากแหล่งกำเนิด (เป็นไปตามกฎของเกาส์)

สนามสามารถจำแนกได้เป็นสนามสเกลาร์ สนามเวกเตอร์ สนามสปิเนอร์ หรือสนามเทนเซอร์ตามลำดับ ขึ้นอยู่กับว่าปริมาณทางกายภาพที่ถูกแทนค่านั้นเป็นสเกลาร์ เวกเตอร์ สปิเนอร์ หรือเทนเซอร์ สนามจะมีลักษณะเทนเซอร์ที่สอดคล้องกันไม่ว่าจะถูกกำหนดไว้ที่ใดก็ตาม นั่นคือ สนามไม่สามารถเป็นสนามสเกลาร์ในที่แห่งหนึ่งและเป็นสนามเวกเตอร์ในอีกที่หนึ่งได้ ยกตัวอย่างเช่น สนามโน้มถ่วงแบบนิวตัน เป็นสนามเวกเตอร์ การระบุค่าของมัน ณ จุดใดจุดหนึ่งในปริภูมิ-เวลาต้องใช้ตัวเลขสามตัว ซึ่งก็คือส่วนประกอบของเวกเตอร์สนามโน้มถ่วง ณ จุดนั้น นอกจากนี้ ภายในแต่ละประเภท (สเกลาร์, เวกเตอร์, เทนเซอร์) สนามยังสามารถเป็นได้ทั้งสนามดั้งเดิมหรือสนามควอนตัม โดยขึ้นอยู่กับว่ามันถูกกำหนดคุณลักษณะด้วยตัวเลขหรือด้วยตัวดำเนินการควอนตัมตามลำดับ ในทฤษฎีควอนตัมนี้ การแทนค่าที่เทียบเท่ากับสนามก็คืออนุภาคสนาม เช่น โบซอน

## อ้างอิง

หมวดหมู่:ฟิสิกส์คณิตศาสตร์
หมวดหมู่:ปริมาณทางกายภาพ
สเกลาร์ (คณิตศาสตร์)

**สเกลาร์** () เป็นองค์ประกอบของฟีลด์ซึ่งใช้นิยาม*[[ปริภูมิเวกเตอร์]]* ในพีชคณิตเชิงเส้น จำนวนจริงหรือองค์ประกอบโดยทั่วไปของฟีลด์จะเรียกว่าสเกลาร์และเกี่ยวข้องกับเวกเตอร์ในปริภูมิเวกเตอร์ที่เชื่อมโยงผ่านการคูณสเกลาร์ (นิยามไว้ในปริภูมิเวกเตอร์) ซึ่งเวกเตอร์สามารถคูณด้วยสเกลาร์ในวิธีที่กำหนดเพื่อสร้างอีกเวกเตอร์หนึ่งได้ โดยทั่วไป ปริภูมิเวกเตอร์สามารถนิยามได้โดยใช้ฟีลด์ใด ๆ แทนจำนวนจริง (เช่น จำนวนเชิงซ้อน) จากนั้น สเกลาร์ของปริภูมิเวกเตอร์นั้นจะเป็นองค์ประกอบของฟีลด์ที่เกี่ยวข้อง (เช่น จำนวนเชิงซ้อน)

การดำเนินการผลคูณสเกลาร์ (อย่าสับสนกับการคูณสเกลาร์) สามารถนิยามบนปริภูมิเวกเตอร์ ซึ่งทำให้สามารถคูณเวกเตอร์สองตัวตามวิธีที่กำหนดเพื่อให้ได้สเกลาร์ ปริภูมิเวกเตอร์ที่มีผลคูณสเกลาร์เรียกว่า ปริภูมิผลคูณภายใน

ปริมาณที่อธิบายด้วยสเกลาร์หลายตัว เช่น มีทั้งทิศทางและขนาด เรียกว่า *เวกเตอร์* บางครั้งคำว่า สเกลาร์ ยังใช้อย่างไม่เป็นทางการหมายถึง เวกเตอร์ เมทริกซ์ เทนเซอร์ หรือค่าอื่น ๆ ที่ปกติแล้วเรียกว่า "ค่าประกอบ" ซึ่งแท้จริงแล้วถูกลดรูปเหลือเพียงองค์ประกอบเดียว ตัวอย่างเช่น ผลคูณของเมทริกซ์ 1 × n และเมทริกซ์ n × 1 ซึ่งอย่างเป็นทางการคือเมทริกซ์ 1 × 1 มักเรียกว่า **สเกลาร์** องค์ประกอบจริงของควอเทอร์เนียนก็เรียกว่า **ส่วนสเกลาร์** (scalar part) เช่นกัน

คำว่า เมทริกซ์สเกลาร์ (scalar matrix) ใช้เพื่อแสดงถึงเมทริกซ์ที่มีฟอร์ม *kI* โดยที่ *k* คือสเกลาร์และ *I* คือ เมทริกซ์เอกลักษณ์

## อ้างอิง

หมวดหมู่:สเกลาร์
หมวดหมู่:พีชคณิตเชิงเส้น
ฟังก์ชันถ่ายโอน

**ฟังก์ชันถ่ายโอน** (transfer function) หรือ **ฟังก์ชันระบบ** (system function) เป็นฟังก์ชันทางคณิตศาสตร์ที่ใช้ในการวิเคราะห์ในทฤษฎีระบบควบคุม โดยใช้ทฤษฎีฟังก์ชันเชิงซ้อน เช่น การแปลงลาปลัส หรือ การแปลง Z

## ภาพรวม
**ฟังก์ชันถ่ายโอน** เป็นฟังก์ชันที่แปลงค่าป้อนเข้าของระบบเป็นค่าขาออก ฟังก์ชันถ่ายโอนแสดงเป็นอัตราส่วนของระหว่างการแปลงลาปลัส (หรือ การแปลง Z) ของค่าขาออกและค่าป้อนเข้าของระบบควบคุม เมื่อค่าเริ่มต้นทั้งหมดถูกตั้งค่าเป็น 0 กล่าวอีกนัยหนึ่ง ในกรณีของระบบต่อเนื่อง หากให้การแปลงลาปลัสของสัญญาณขาออก y(t) เป็น Y(s) และการแปลงลาปลัสของสัญญาณป้อนเข้า x(t) เป็น X(s) ฟังก์ชันถ่ายโอน G(s) จะแสดงได้เป็น

: G(s) = \frac{Y(s)}{X(s)} = \frac{\mathcal{L}\left[y(t)\right]}{\mathcal{L}\left[x(t)\right]}

สำหรับระบบแบบไม่ต่อเนื่อง ฟังก์ชันถ่ายโอนจะนิยามโดยการแปลง Z ดังนี้

: H(z) = \frac{Y(z)}{X(z)} = \frac{\mathcal{Z}\left[y(n)\right]}{\mathcal{Z}\left[x(n)\right]}

วิธีฟังก์ชันถ่ายโอนใช้ในการวิเคราะห์ลักษณะเฉพาะและเสถียรภาพของระบบโดยการโยงฟังก์ชันในโดเมนเวลาลงบนระนาบเชิงซ้อน โดยใช้การแปลงลาปลัส (หรือการแปลง Z) แล้วแปลงเป็นโดเมนความถี่ อย่างไรก็ตาม เนื่องจากวิธีนี้ใช้ได้อยู่แค่กับในกรณีที่ระบบที่กำลังพิจารณามีค่าป้อนเข้าค่าเดียวและค่าขาออกค่าเดียว (ฟังก์ชันเชิงเส้น) ดังนั้นในการวิเคราะห์ระบบที่ซับซ้อน (มีค่าป้อนเข้าหรือค่าขาออกหลายตัว รวมถึงระบบที่ไม่เป็นเชิงเส้น) จึงมักใช้วิธีการแทนปริภูมิสถานะ อย่างไรก็ตาม วิธีการฟังก์ชันถ่ายโอนยังคงเป็นทฤษฎีสำคัญที่เป็นพื้นฐานของ ทฤษฎีระบบควบคุมจนถึงตอนนี้

## ฟังก์ชันถ่ายโอนเชิงความถี่
ถ้าให้ s เป็น j\omega จะได้ฟังก์ชันถ่ายโอนเชิงความถี่ แสดงเป็น G(j\omega) เนื่องจากฟังก์ชันถ่ายโอนเชิงความถี่เป็นจำนวนเชิงซ้อน จึงสามารถแสดงได้ดังนี้

:  G(j\omega)= {\rm Re}\{G(j\omega)\} + j~{\rm Im}\{G(j\omega)\} = |G(j\omega)| e^{j\angle G(j\omega)}

สามารถวาดเป็นแผนภาพนือควิสต์ แผนภาพโบเด หรือ แผนภูมินิคอลส์ เพื่อดูลักษณะเฉพาะสำหรับทำการวิเคราะห์ได้

ค่าสัมบูรณ์ของฟังก์ชันการถ่ายโอนเชิงความถี่ |G(j\omega)| เรียกว่า อัตราขยาย และอาร์กิวเมนต์ \angle G(j\omega) เรียกว่า เฟส (มุมเฟส)

## ฟังก์ชันถ่ายโอนขององค์ประกอบต่าง ๆ

; องค์ประกอบปริพันธ์ 
: G(s)=\frac{k}{s}
; องค์ประกอบช้าอันดับหนึ่ง 
: G(s)=\frac{K}{Ts+1}
; องค์ประกอบอนุพันธ์ 
: G(s)=Ts
; องค์ประกอบเวลาสูญเปล่า 
: G(s)=e^{-s\tau}
; องค์ประกอบช้าอันดับสอง 
: G(s)=\frac{K}{(T_1 s+1)(T_2 s+1)}
: G(s)=\frac{K}{s^2+2\zeta \omega_n s+\omega_n{}^2}\quad (\zeta
: G(s)=\frac{K}{s(Ts+1)}

## อ้างอิง

หมวดหมู่:วิศวกรรมระบบควบคุม
หมวดหมู่:ฟังก์ชันและการจับคู่
กิลตีแอสซิน?

**"กิลตีแอสซิน?"** () เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่สิบเอ็ด *[[เดอะทอร์เชอด์โพอิตส์ดีพาร์ตเมนต์]]* (2024) สวิฟต์ได้ประพันธ์และร่วมผลิตเพลงนี้กับแจ็ก แอนโตนอฟฟ์ เป็นเพลงแนวป็อปร็อกและซอฟต์ร็อกที่มีกลิ่นอายทศวรรษ 1990 ผสมผสานองค์ประกอบของร็อก คันทรี และโฟล์ก โดยโดดเด่นด้วยเสียงกีตาร์และกลองสด บทประพันธ์เพลงสะท้อนถึงตัวละครของสวิฟต์ที่กำลังจินตนาการทางเพศถึงผู้ชายคนหนึ่ง ขณะที่ยังอยู่ในความสัมพันธ์กับอีกคนหนึ่ง

ในการวิจารณ์อัลบั้ม *[[เดอะทอร์เชอด์โพอิตส์ดีพาร์ตเมนต์]]* เพลง "กิลตีแอสซิน?" ได้รับคำชื่นชมอย่างสูง โดยนักวิจารณ์ส่วนใหญ่ต่างยกย่องทั้งด้านบทประพันธ์เพลง งานผลิต และน้ำเสียงการร้อง บางสำนักถึงกับเลือกเพลงนี้ให้เป็นหนึ่งในจุดเด่นของอัลบั้ม บทเพลงนี้ทำสถิติสูงสุดที่อันดับ 11 บนชาร์ต*บิลบอร์ด*โกลบอล 200 และติด 10 อันดับสูงสุดในประเทศออสเตรเลีย สิงคโปร์ และสหรัฐ รวมถึงติด 20 อันดับสูงสุดในอีกหลายประเทศ

## เบื้องหลังและการจำหน่าย
สวิฟต์เริ่มทำงานในอัลบั้ม *[[เดอะทอร์เชอด์โพอิตส์ดีพาร์ตเมนต์]]* ทันทีหลังจากที่เธอส่งสตูดิโออัลบั้มลำดับที่สิบ *[[มิดไนส์]]* ให้ค่ายรีพับลิกเรเคิดส์ เพื่อเตรียมวางจำหน่ายในปี 2022 เธอทำงานต่อเนื่องอย่างลับ ๆ ตลอดการทัวร์ดิเอราส์ทัวร์ ช่วงการแสดงในสหรัฐในปี 2023 แนวคิดของอัลบั้มนี้เกิดขึ้นท่ามกลางช่วงเวลาที่ชีวิตส่วนตัวของสวิฟต์ยังคงเป็นประเด็นที่สื่อมวลชนให้ความสนใจอย่างกว้างขวาง เธออธิบายว่า *เดอะทอร์เชอด์โพอิตส์ดีพาร์ตเมนต์* เป็นอัลบั้มที่เปรียบเสมือน "เส้นชีวิต" ของเธอ และเป็นงานที่เธอ "จำเป็นต้องทำจริง ๆ" ค่ายรีพับลิกเรเคิดส์วางจำหน่ายอัลบั้มนี้เมื่อวันที่ 19 เมษายน ค.ศ. 2024 โดยมีเพลง "กิลตีแอสซิน?" อยู่ในลำดับที่เก้าในรายชื่อเพลง ต่อมา เมื่อวันที่ 18 พฤษภาคม ค.ศ. 2024 สวิฟต์ได้แสดงเพลงนี้ด้วยกีตาร์ที่กรุงสต็อกโฮล์ม ในการแสดงของดิเอราส์ทัวร์ และในวันที่ 4 กรกฎาคมที่กรุงอัมสเตอร์ดัม เธอแสดงเพลงนี้ในรูปแบบการผสมผสาน (mashup) ร่วมกับเพลง "อันทัชชะเบิล" นอกจากนี้ ในวันที่ 20 ตุลาคมที่เมืองไมแอมี สวิฟต์ยังได้แสดงเพลงนี้อีกครั้งในรูปแบบการผสมผสานร่วมกับเพลง "มิเรอร์เบิล" โดยเครื่องดนตรีเปียโน

## ชาร์ต

### ชาร์ตรายสัปดาห์

### ชาร์ตสิ้นปี

## การรับรอง

## อ้างอิง

หมวดหมู่:เพลงของเทย์เลอร์ สวิฟต์
หมวดหมู่:เพลงในปี พ.ศ. 2567
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแจ็ก แอนโตนอฟฟ์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงป็อปร็อกอเมริกัน
ปริภูมิเวกเตอร์

ในคณิตศาสตร์และฟิสิกส์ **ปริภูมิเวกเตอร์** () หรือที่เรียกว่า **ปริภูมิเชิงเส้น** () คือเซตที่มีสมาชิก ซึ่งมักเรียกว่า*เวกเตอร์* สามารถนำมาบวกกันและคูณกันด้วยตัวเลขที่เรียกว่า*[[สเกลาร์ (คณิตศาสตร์)|สเกลาร์]]*ได้ การบวกเวกเตอร์และการคูณสเกลาร์ต้องเป็นไปตามข้อกำหนดบางประการ ซึ่งเรียกว่า *[[สัจพจน์]]เวกเตอร์* (vector axioms) ปริภูมิเวกเตอร์จริงและปริภูมิเวกเตอร์เชิงซ้อนเป็นปริภูมิเวกเตอร์ชนิดหนึ่งที่อิงตามสเกลาร์ชนิดต่าง ๆ ได้แก่ จำนวนจริงและจำนวนเชิงซ้อน สเกลาร์ยังสามารถเป็นองค์ประกอบของฟีลด์ใด ๆ ก็ได้โดยทั่วไป

ปริภูมิเวกเตอร์ขยายแนวคิดของเวกเตอร์แบบยุคลิด ซึ่งเปิดโอกาสให้สร้างแบบจำลองปริมาณทางกายภาพ (เช่น แรงและความเร็ว) ที่ไม่เพียงแต่มีขนาดเท่านั้น แต่ยังมีทิศทางด้วย แนวคิดเรื่องปริภูมิเวกเตอร์เป็นพื้นฐานสำคัญของพีชคณิตเชิงเส้น ควบคู่ไปกับแนวคิดเรื่องเมทริกซ์ ซึ่งช่วยให้สามารถคำนวณในปริภูมิเวกเตอร์ได้ แนวคิดนี้เป็นวิธีที่กระชับและสังเคราะห์ในการจัดการและศึกษาระบบสมการเชิงเส้น

ปริภูมิเวกเตอร์มีลักษณะเฉพาะตามมิติ ซึ่งโดยคร่าว ๆ แล้วคือการกำหนดจำนวนทิศทางอิสระในปริภูมินั้น นั่นหมายความว่า สำหรับปริภูมิเวกเตอร์สองปริภูมิบนสนามที่กำหนดและมีมิติเดียวกัน คุณสมบัติที่ขึ้นอยู่กับโครงสร้างของปริภูมิเวกเตอร์เท่านั้นจะเหมือนกันทุกประการ (ในทางเทคนิค ปริภูมิเวกเตอร์เหล่านั้นจะสมสัณฐานกัน) ปริภูมิเวกเตอร์จะมีมิติจำกัดก็ต่อเมื่อมิติของมันเป็นจำนวนธรรมชาติ มิฉะนั้น ปริภูมิเวกเตอร์จะมีมิติอนันต์ และมิติของมันเป็นจำนวนเชิงอนันต์ ปริภูมิเวกเตอร์มิติจำกัดเกิดขึ้นตามธรรมชาติในเรขาคณิตและสาขาที่เกี่ยวข้อง ส่วนปริภูมิเวกเตอร์มิติอนันต์เกิดขึ้นในหลายสาขาของคณิตศาสตร์ ตัวอย่างเช่น ริงพหุนามเป็นปริภูมิเวกเตอร์มิติอนันต์ที่นับได้ และปริภูมิฟังก์ชันจำนวนมากมีภาวะเชิงการนับของความต่อเนื่องเป็นมิติ

ปริภูมิเวกเตอร์จำนวนมากที่พิจารณาในคณิตศาสตร์ก็มีโครงสร้างอื่น ๆ เช่นกัน เช่นในกรณีของพีชคณิต ซึ่งประกอบด้วยการขยายฟีลด์ ริงพหุนาม พีชคณิตการเปลี่ยนหมู่ และพีชคณิตลี นอกจากนี้ยังรวมถึงปริภูมิเวกเตอร์เชิงทอพอโลยี ซึ่งประกอบด้วยปริภูมิฟังก์ชัน ปริภูมิผลคูณภายใน ปริภูมินอร์ม ปริภูมิฮิลเบิร์ท และปริภูมิบานาค

หมวดหมู่:พีชคณิตเชิงเส้น
หมวดหมู่:หลักการสำคัญของฟิสิกส์
หมวดหมู่:ทฤษฎีกรุป
หมวดหมู่:โครงสร้างทางคณิตศาสตร์
หมวดหมู่:เวกเตอร์
มหัศจรรย์สาวเลดี้บั๊ก

***มหัศจรรย์สาวเลดี้บั๊ก*** (; ) เป็นการ์ตูนแอนิเมชันแนวซูเปอร์ฮีโรของฝรั่งเศส สร้างโดย โทมัส อาสทรุค พัฒนาโดย เจเรมี แซ็ก การ์ตูนเรื่องนี้ผลิตโดยมีราคูลัส ครอป บริษัททำการ์ตูนของฝรั่งเศส (ร่วมทุนกับ Mediawan และ ZAG Entertainment) และร่วมผลิตกับ โทเอแอนิเมชัน สาขายุโรป รวมถึงบริษัทต่างชาติอีกหลายแห่ง

เรื่องราวมีอยู่ว่าวัยรุ่นปารีส มาริเน็ตต์ ดูเพน เชง และ เอเดรียน อะเกรสต์ ที่สามารภแปรงร่างเป็นซูเปอร์ฮีโรเป็นเลดีบักและแคทนัวร์ ตามลำดับ เพื่อปกป้องเมืองจากเหล่าวายร้าย

ก่อนจะเปิดตัวและออกอากาศในฝรั่งเศสเมื่อวันที่ 17 ตุลาคม ค.ศ. 2015 ในเตแอ็ฟเอิง / เตแอ็ฟโอยู การ์ตูนเรื่องนี้ออกอากาศครั้งแรกในเกาหลีใต้เมื่อวันที่ 1 กันยายน ค.ศ. 2015 ทางอีบีเอสวัน ในประเทศไทยออกอากาศในช่อง 9 เอ็มคอตเอชดี ส่วนใหญ่ออกอากาศทางช่องของดิสนีย์หรือดิสนีย์+ โดยมีข้อยกเว้นในบางประเทศ

ซีรีส์นี้ได้สร้างแฟรนไชส์สื่อที่มีผลิตภัณฑ์หลายอย่างที่เชื่อมโยงกับเรื่องนี้ รวมถึงหนังสือการ์ตูน นวนิยาย และวิดีโอเกมต่าง ๆ เรื่องนี้มีการดัดแปลงเป็นภาพยนตร์ในชื่อว่า *[[มหัศจรรย์สาวเต่าทองกับแมวดำ เดอะ มูฟวี่]]* ออกฉายในโรงภาพยนตร์ในปี ค.ศ. 2023 และฉายรอบปฐมทัศน์ในฝรั่งเศส

## อ้างอิง



หมวดหมู่:การ์ตูนฝรั่งเศส
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2558
หมวดหมู่:รายการโทรทัศน์ที่มีฉากในปารีส
หมวดหมู่:รายการโทรทัศน์ภาษาฝรั่งเศส
หมวดหมู่:ดิสนีย์กับกลุ่มบุคคลที่มีความหลากหลายทางเพศ
สมสัณฐาน

ในคณิตศาสตร์ **สมสัณฐาน** () คือฟังก์ชันการส่งหรือฟังก์ชันสัณฐานที่รักษาโครงสร้างไว้ระหว่างโครงสร้างสองโครงสร้างที่มีประเภทเดียวกัน ซึ่งสามารถย้อนกลับได้ด้วยฟังก์ชันการส่งแบบผกผัน โครงสร้างทางคณิตศาสตร์สองโครงสร้างจะถือว่าสมสัณฐานก็ต่อเมื่อมีฟังก์ชันสมสัณฐานระหว่างโครงสร้างทั้งสอง

ความสนใจในฟังก์ชันสมสัณฐานอยู่ที่ข้อเท็จจริงที่ว่าวัตถุสมสัณฐานสองชิ้นมีคุณสมบัติเหมือนกัน (ยกเว้นข้อมูลเพิ่มเติม เช่น โครงสร้างเพิ่มเติมหรือชื่อของวัตถุ) ดังนั้น โครงสร้างแบบสมสัณฐานจึงไม่สามารถแยกแยะได้จากมุมมองของโครงสร้างเพียงอย่างเดียว และมักสามารถระบุได้ ในศัพท์เฉพาะทางคณิตศาสตร์ กล่าวกันว่าวัตถุสองชิ้นเป็นสิ่งเดียวกับภายใต้ฟังก์ชันสมสัณฐาน ตัวอย่างทั่วไปที่ไม่สามารถระบุโครงสร้างแบบสมสัณฐานได้คือ เมื่อโครงสร้างเป็นโครงสร้างย่อยของโครงสร้างที่ใหญ่กว่า ตัวอย่างเช่น ปริภูมิย่อยทั้งหมดที่มีมิติหนึ่งของปริภูมิเวกเตอร์จะสมสัณฐานกัน แต่ไม่สามารถระบุเป็นสิ่งเดียวกันได้

อัตสัณฐาน (automorphism) คือฟังก์ชันสมสัณฐานจากโครงสร้างหนึ่งไปยังตัวมันเอง ฟังก์ชันสมสัณฐานระหว่างโครงสร้างสองโครงสร้างเรียกว่าฟังก์ชันสมสัณฐานแบบบัญญัติ (การส่งแบบบัญญัติที่เป็นฟังก์ชันสมสัณฐาน) หากมีฟังก์ชันสมสัณฐานเพียงฟังก์ชันเดียวระหว่างโครงสร้างทั้งสอง (ดังเช่นในกรณีของคำตอบของคุณสมบัติสากล) หรือหากฟังก์ชันสมสัณฐานนั้นมีความเป็นธรรมชาติมากกว่า (ในบางแง่มุม) เมื่อเทียบกับฟังก์ชันสมสัณฐานอื่น ๆ ตัวอย่างเช่น สำหรับจำนวนเฉพาะ p ทุกฟิลด์ที่มีองค์ประกอบ p จะเป็นฟังก์ชันสมสัณฐานแบบบัญญัติ โดยมีฟังก์ชันสมสัณฐานเฉพาะตัว ทฤษฎีบทฟังก์ชันสมสัณฐานให้ฟังก์ชันสมสัญญาณแบบบัญญัติที่ไม่เฉพาะตัว

คำว่าฟังก์ชันสมสัณฐานส่วนใหญ่ใช้เรียกโครงสร้างทางพีชคณิตและประเภท ในกรณีของโครงสร้างทางพีชคณิต ฟังก์ชันการส่งจะเรียกว่า ฟังก์ชันสาทิสสัณฐาน และฟังก์ชันสาทิสสัณฐานจะเป็นฟังก์ชันสมสัณฐานก็ต่อเมื่อเป็นฟังก์ชันหนึ่งต่อหนึ่งทั่วถึง

ในสาขาต่าง ๆ ของคณิตศาสตร์ ฟังก์ชันสมสัณฐานมีชื่อเฉพาะ ขึ้นอยู่กับประเภทของโครงสร้างที่กำลังพิจารณา ตัวอย่างเช่น

* สมมิติ (isometry) คือ ฟังก์ชันสมสัณฐานของปริภูมิอิงระยะทาง
* สมานสัณฐาน (homeomorphism) คือ ฟังก์ชันสมสัณฐานของปริภูมิเชิงทอพอโลยี
* อนุพันธสัณฐาน (diffeomorphism) คือ ฟังก์ชันสมสัณฐานของปริภูมิที่มีโครงสร้างเชิงอนุพันธ์ ซึ่งโดยทั่วไปคือแมนิโฟลด์ที่หาอนุพันธ์ได้
* สัณฐานซิมเพล็กติก (symplectomorphism) คือ ฟังก์ชันสมสัณฐานของแมนิโฟลด์ซิมเพล็กติก
* การเรียงสับเปลี่ยน คือ ฟังก์ชันอัตสัณฐานของเซต
* ในเรขาคณิต ฟังก์ชันสมสัณฐานและฟังก์ชันอัตสัณฐานมักถูกเรียกว่า การแปลง เช่น การแปลงคงรูป การแปลงสัมพรรค และการแปลงเชิงภาพฉาย

ทฤษฎีประเภท ซึ่งสามารถมองได้ว่าเป็นรูปแบบที่เป็นทางการของแนวคิดการส่งฟังก์ชันระหว่างโครงสร้างต่าง ๆ เป็นภาษาที่สามารถนำมาใช้เพื่อรวมแนวคิดในการเข้าถึงแง่มุมต่าง ๆ ของแนวคิดพื้นฐานเหล่านี้ได้

หมวดหมู่:การสมมูล
นพณัฐ กันทะชัย

**นพณัฐ กันทะชัย** (เกิด 10 กรกฎาคม พ.ศ. 2538) ชื่อเล่น **บุ๋น** เป็นนักแสดง นายแบบ และนักร้องชาวไทยในสังกัดจีเอ็มเอ็มทีวี เขาเป็นที่รู้จักจากบทบาทในละครโทรทัศน์*เรื่อง[[ด้ายแดง]]* (2562) และละครภาคแยกเรื่องเชือกป่าน (2565)

## การศึกษา
เขาสำเร็จการศึกษาระดับมัธยมศึกษาตอนต้นจากโรงเรียนเซนต์ดอมินิก ระดับมัธยมศึกษาตอนปลายจาก โรงเรียนบดินทรเดชา (สิงห์ สิงหเสนี) และต่อมาสำเร็จการศึกษาระดับปริญญาตรีจากคณะนิเทศศาสตร์มหาวิทยาลัยกรุงเทพ เขาได้กล่าวว่า กัปตัน ชลธร คงยิ่งยง คือแรงบันดาลใจในการเข้าสู่วงการบันเทิงของเขา

## การทำงาน
นพณัฐเริ่มต้นอาชีพนักแสดงในปี พ.ศ. 2560 ด้วยการรับบทรับเชิญในละครเรื่องเดือนเกี้ยวเดือน ในปี พ.ศ. 2562 เขาเป็นที่รู้จักมากขึ้นจากบทวินในละครเรื่องด้ายแดง ซึ่งเป็นบทที่เขากลับมาแสดงอีกครั้งในละครภาคแยกเรื่องเชือกป่านในปี พ.ศ. 2565 ผลงานอื่น ๆ ของเขาได้แก่ ลองของ ซีรีส์ (2563), เมื่อความหิวและความเหงาตัวเท่าบ้าน (2563), 7 Project (2564) และฉันนี่แหละ นายอาทิตย์ (2565)

ในเดือนเมษายน พ.ศ. 2567 สัญญาของเขากับสตูดิโอวาบิซาบิสิ้นสุดลง และต่อมาเขาก็ได้เซ็นสัญญากับจีเอ็มเอ็มทีวี ในปี พ.ศ. 2567 เขามีผลงานโดยรับบทเป็นรามิล ทายาทคนสุดท้ายของตระกูลแวมไพร์ที่ถูกปิดผนึกอยู่ในภาพวาดเก่ามานานกว่าร้อยปี ในละครเรื่อง Revamp : The Undead Story โปรเจคซีรีส์แวมไพร์ที่สานต่อจากต้นสังกัดเดิม

## ธุรกิจ
นอกจากจะมีผลงานในวงการบันเทิงแล้ว นพณัฐยังมีธุรกิจหลากหลายทั้งอดีตและปัจจุบันดังนี้

**BICHAMOND** (เดิมชื่อBISHAMON) เป็นแบรนด์เสื้อผ้าและสินค้าแฟชั่นก่อตั้งในปี พ.ศ.2563 ซึ่งได้รับความนิยมสูงมาก โดยเฉพาะคอลเลคชั่นเสื้อฮู้ดที่เคยทำยอดขายทะลุ 1 ล้านบาทภายใน 3 ชั่วโมง

**WAB Cafe and Friends** เป็นคาเฟ่ย่าน RCA (Royal City Avenue) ก่อตั้งในปี พ.ศ.2563 โดยกลุ่มเพื่อนและศิลปิน ได้แก่ นิว ศิวัจน์, เอิร์ธ กัษมนณัฏฐ์ และ สุดยอด พัฐสิฏ เป็นคาเฟ่กึ่งผับกลางวันเป็นคาเฟ่ สถานที่จัดกิจกรรม Mini Gallery และโปรเจกต์วันเกิดสำหรับศิลปินต่าง ๆ และกลางคืนที่มีกิจกรรมพิเศษชื่อ Wab Night ซึ่งเป็นช่วงเวลาปาร์ตี้กลางคืนที่มีดนตรีสด

**SOON Eclipse** แบรนด์น้ำหอมที่ทำร่วมกับเปรม วรุศ ก่อตั้งในปี พ.ศ.2566 ที่ได้แรงบันดาลใจจากความสัมพันธ์ใกล้ชิดโดยนำเรื่องราวมาเล่าผ่านนิยาย Sun&Moon ที่เมื่อมาพบกันจะเกิดสุริยุปราคาที่สวยงาม

## ผลงานการแสดง

### ละครโทรทัศน์/ซีรีส์

### มิวสิกวิดีโอ

## ผลงานเพลง

### ออริจินัล ซาวด์แทร็ก

### ซิงเกิ้ล

### ซิงเกิ้ล EP
นพณัฐเข้าร่วมโปรเจกต์พิเศษร่วมกับคชา-นนทนันท์ อัญชุลีประดิษฐ์, มาร์ค-ศิวัช จำลองกุล, ทอมมี่-สิทธิโชค เผือกพูลผล,  ซี-พฤกษ์ พานิช, ทะเล-สงวนดีกุล ในชื่อ ‘BE MY BOYFRIENDS 2’ ที่มาพร้อมกับกิจกรรมพิเศษๆ ทั้ง ซีรีส์, เพลง, เอ็มวี และคอนเสิร์ต

### โฆษณา

* MYSS Cosmetic ร่วมกับ เปรม วรุศ, โอห์ม ฐิติวัฒน์ ฟลุ๊ค ณทัช เก้า นพเก้า เอิร์ธ กัษมนณัฏฐ์ (พ.ศ. 2562)
* อิชิตัน เย็นเย็น ร้อนนี้ไม่ร้อนแน่...สู้ด้วยเย็นเย็น ร่วมกับ เปรม วรุศ และ พฤกษ์ พานิช (พ.ศ. 2565)

## คอนเสิร์ต

### แฟนมีตติ้ง

### แฟนไซน์

## งานกีฬา

## รางวัลและการเสนอชื่อเข้าชิง

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงสังกัดจีเอ็มเอ็มทีวี
หมวดหมู่:นักร้องชายชาวไทยในศตวรรษที่ 21
หมวดหมู่:บุคคลจากโรงเรียนเซนต์ดอมินิก
หมวดหมู่:บุคคลจากมหาวิทยาลัยกรุงเทพ
ภาพยนตร์รวมเรื่อง

**ภาพยนตร์รวมเรื่อง** () (เรียกอีกอย่างว่า**รวมภาพยนตร์สั้น**, **ภาพยนตร์รวม** หรือ**ควบหนังสั้น**) เป็นภาพยนตร์เดียวที่ประกอบด้วยภาพยนตร์สั้นสามเรื่องขึ้นไป โดยแต่ละเรื่องมีเนื้อเรื่องสมบูรณ์ในตัวเองและแตกต่างจากเรื่องอื่น แม้ว่าบ่อยครั้งจะเชื่อมโยงกันด้วยธีม, เนื้อเรื่องหลัก หรือผู้เขียนเดียวกันก็ตาม ซึ่งบางครั้งแต่ละเรื่องอาจกำกับโดยผู้กำกับคนละคน หรือเขียนบทโดยนักเขียนคนละคน หรืออาจสร้างขึ้นในเวลาต่างกันหรือในประเทศต่างกันก็ได้ ทั้งนี้ ภาพยนตร์รวมเรื่องมีความแตกต่างจาก "ภาพยนตร์วิพิธทัศนา" อย่างเช่น*[[แพราเมาต์ออนพะเรด]]* (ค.ศ. 1930) ซึ่งเป็นที่นิยมในฮอลลีวูดในช่วงทศวรรษแรก ๆ ของภาพยนตร์เสียง, ภาพยนตร์คอมโพสิต และภาพยนตร์คอมไพเลชัน

ภาพยนตร์รวมเรื่องมักถูกเข้าใจผิดว่าเป็นภาพยนตร์ไฮเปอร์ลิงก์ โดยภาพยนตร์ไฮเปอร์ลิงก์จะแสดงส่วนต่าง ๆ ของเรื่องราวต่าง ๆ มากมายตลอดทั้งภาพยนตร์เรื่องหนึ่ง ในขณะที่ภาพยนตร์รวมเรื่องจะแสดงส่วนต่าง ๆ ของเรื่องราวทีละเรื่อง ตัวอย่างที่ถูกเข้าใจผิดบางประการ ได้แก่ *[[เขย่าชีพจรเกินเดือด]]* (ค.ศ. 1994) และ*[[อาโมเรสเปร์โรส]]* (ค.ศ. 2000) ซึ่งแบ่งเนื้อเรื่องแบบไม่เรียงตามลำดับเวลา โดยแยกเป็นส่วนต่าง ๆ

## แหล่งข้อมูลอื่น
* 


หมวดหมู่:ประเภทของภาพยนตร์
หมวดหมู่:กระบวนแบบของภาพยนตร์
ไมก์ น็อกซ์

**ไมเคิล ชอว์น เฮตติงกา** (เกิดวันที่ 17 กรกฎาคม ค.ศ. 1978) เป็นนักมวยปล้ำอาชีพชาวอเมริกัน ที่เป็นที่รู้จักกันดีที่สุดในชื่อบนสังเวียนว่า ไมก์ น็อกซ์ (Mike Knox) เขาเซ็นสัญญาอยู่กับสมาคม National Wrestling Alliance (NWA) เป็นที่รู้จักมากที่สุดจากการปล้ำในสมาคม World Wrestling Entertainment (WWE) และยังเคยปล้ำใน Total Nonstop Action Wrestling (TNA) ภายใต้ชื่อบนสังเวียนว่า นักซ์ (Knux)

## เส้นทางในวงการมวยปล้ำ
เขายังไม่ได้อยู่ในสมาคมใหญ่ ตั้งต้นที่อิสระ (independent circuit) เช่น Ultimate Pro Wrestling (UPW) ในปี 2000

อีกทั้งเคยขึ้นปล้ำกับ Samoa Joe ในงาน UPW Proving Ground และในแมตช์อื่น ๆ

ในปี 2002 เขาไปร่วมงานกับ Impact Zone Wrestling (ซึ่งเป็นสังกัดที่ Steve Islas เกี่ยวข้อง) และได้รับตำแหน่งแชมป์ Heavyweight, Tag Team กับ Derek Neikirk ฯลฯ

เขาเซ็นสัญญากับ WWE ในเดือนกุมภาพันธ์ 2005 ช่วงแรกมีบทบาทรอง ๆ ภายใน รวมถึงบทบาทตัวประกอบ เช่น เป็นมาสก์ “jihadist” ในโปรเจกต์ของ Muhammad Hassan

ในปี 2006, เขาปรากฏตัวในรายการ ECW ครั้งแรก โดยแสดงบทเป็นตัวร้าย (heel) — เขาเข้ามายุ่งในฉากของ Kelly Kelly ที่มีการแสดง “striptease” และกลายเป็นคู่หูของเธอในบทบาทบนจอ

เขาสร้างเรื่องราวกับ CM Punk, Test ฯลฯ ต่อมาเขาย้ายไปอยู่ Raw / SmackDown ช่วงปี 2008–2010 โดยเปลี่ยนลุคผมยาว หนวดเครา และมีบทบาทในแมตช์ต่าง ๆ

แต่ในช่วงปลาย เขามีสถิติแพ้ในแมตช์ทีวีหลายรายการ และในวันที่ 23 เมษายน 2010 เขาแพ้ JTG และในวันเดียวกัน WWE ประกาศปลดเขาออกจากสัญญา เขากลับมาในสายอิสระอีกครั้งหลังปลดจาก WWE

เขาเคยร่วมงานกับ Total Nonstop Action Wrestling (TNA) ใช้ชื่อ “Knux” เป็นสมาชิกของกลุ่ม Aces & Eights

ล่าสุด เขาอยู่ใน National Wrestling Alliance (NWA) ตั้งแต่ปี 2021 และมีเรื่องราวเผชิญหน้ากับแชมป์โลก Trevor Murdoch ฯลฯ

เขายังเป็นส่วนหนึ่งของทีม “The Cardonas” กับ VSK ในรายการ Crockett Cup

## แชมป์และรางวัล
* **Alpha Omega Wrestling**
** Valley Rumble (2016)
* **American Pro Wrestling Alliance**
** APWA Hardcore Cup Championship (1 time)
** APWA World Tag Team Championship (1 time) – with D.O.C.
* **[[Deep South Wrestling]]**
** DSW Tag Team Championship (1 time) – with Derek Neikirk
* **Impact Zone Wrestling**
** IZW Heavyweight Championship (2 times)
** IZW Tag Team Championship (1 time) – with Derek Neikirk
* **[[National Wrestling Alliance]]**
** NWA World Tag Team Championship (1 time) - with Trevor Murdoch
** Crockett Cup (2023) – with Trevor Murdoch
* **[[Pro Wrestling Illustrated]]**
** PWI Feud of the Year (2012) 
** PWI ranked him #**87** of the top 500 singles wrestlers in the PWI 500 in 2009
* **River City Wrestling**
** RCW Tag Team Championship (1 time) – with D.O.C
* **	Western States Wrestling**
** WSW Heavyweight Championship (1 time)
* **[[List of Wrestling Observer Newsletter awards|Wrestling Observer Newsletter awards]]**
** Worst Gimmick (2012, 2013) Aces & Eights

## อ้างอิง

## แหล่งข้อมูลอื่น

* IGF profile
* Online World of Wrestling profile

หมวดหมู่:นักมวยปล้ำอาชีพชาวอเมริกัน
หน่ำเต้าแชกุน

**หน่ำเต้าแชกุน** (; เทพกลุ่มดาวใต้) หรือ **หน่ำเต้าหลิวซื่อแชกุน** (; ฉัษเทวะดาวใต้) หรือ **ต้าเซิ่งหน่ำเต้าหลิวซื่อแชกุน** (;ฉัษมหาเทพดาวใต้) หรือ **หยางหมิงผู่ตู้เทียนจุน** (; สุวรรณฉัษมหาเทพดาวใต้) หรือ เป็นหนึ่งในเทพเจ้าแห่งดวงดาวของลัทธิเต๋า พระองค์เป็นกลุ่มเทพเจ้าบุรุษหกพระองค์ที่รักษาดวงดาวฝ่ายใต้ทั้งหกดวงในลัทธิเต๋าร่วมกับเทพเจ้าดาวฝ่ายเหนือ โดยได้รับการยกย่องเป็นผู้ควบคุมการกำเนิดของสรรพชีวิตของลัทธิเต๋า โดยปรากฏสุภาษิตว่า "ดาวใต้กำหนดชีวิต ดาวเหนือกำหนดความตาย" ()

ในพระคัมภีร์ **ไท่ซ่างซัวหนานโต่วหลิวซื่อตี้เสินเจิ้นจิง** () กล่าวถึงว่า การกำเนิดของดวงจิตในมนุษย์โลกนั้นปรากฏล้วนแต่อยู่ใต้อิทธิพลของเทพปักเต้าและหน่ำเต้าสองพระองค์นี้ เทพดาวกระบวยเหนือทรงอำนาจแห่งพลังหยินและธาตุน้ำ ส่วนเทพดาวกระบวยใต้ทรงอำนาจแห่งหยางและธาตุไฟ ทั้งสององค์นี้ทรงอำนาจในการรักษาสรรพชีวิต และทรงอานุภาพขจัดภัยพิบัติและนำพาพลังแห่งชีวิตมาให้เหล่ามนุษย์โลก

## เทพปกรณัม
ในตำรานิทานปรัมปราเล่มแรกของจีน คือ โซวเสินจี้ (搜神记) ของ กานเป่า (干寶) นักพรตกวนล่อให้แนะนำเด็กหนุ่มผู้หนึ่งที่ดวงชะตาจะถึงฆาตวัยเกือบ ๆ 19 ปี (อีก 2 วันอายุครบ 19 ปี) ชื่อเตียหงัน เอาเนื้อและเหล้าไปให้ชายชราสองคนที่นั่งเล่นหมากรุกกันอยู่ใต้ต้นไม้ใหญ่บนเนินเขากินในตอนเที่ยง ชายชราสองท่านนั้นคือปักเต้าแชกุนและหน่ำเต้าแชกุน คือเตียหงันเนี่ยจะถึงฆาตตอนอายุ 19 ปี เลยขอร้องให้เทพปักเต้าช่วยต่ออายุ เทพทั้งสองก็ปรึกษากันว่าเราได้กินของเค้าไปแล้ว เทพปักเต้าเลยล้วงบัญชีคนตายออกมาแก้เลย 1 ในอายุเตียหงันเป็นเลข 9 เตียหงันเลยอยู่ต่อมาได้ถึง 99 ปี แล้วเทพปักเต้าก็บอกว่าเรื่องนี้ห้ามเล่าให้คนอื่นฟังนะ แล้วทั้งสองก็แปลงเป็นนกกระเรียนบินหายไป

## อ้างอิง

## เอกสารเพิ่มเติม
*高雄市三鳳宮神明介紹－南斗星君 

## ดูเพิ่ม
*กลุ่มดาวจระเข้
*ปักเต้าแชกุง
*เต้าบ้อหงวนกุน
*หลี่โต้ว (禮斗)

หมวดหมู่:เทพเจ้าจีน
จิปาถะภัณฑ์สถานบ้านคูบัว

**จิปาถะภัณฑ์สถานบ้านคูบัว** เป็นพิพิธภัณฑ์ที่ตั้งอยู่ในวัดโขลงสุวรรณคีรี ตำบลคูบัว อำเภอเมืองราชบุรี จังหวัดราชบุรี จัดแสดงเกี่ยวกับประวัติศาสตร์ วิถีชีวิต และวัฒนธรรมของชุมชนชาวไทยวน

## ประวัติ
จิปาถะภัณฑ์สถานบ้านคูบัวริเริ่มขึ้นโดย ดร. อุดม สมพร ซึ่งภายหลังคือผู้อำนวยการจิปาถะภัณฑ์สถานบ้านคูบัว และเป็นประธานสหกรณ์ไท-ยวนราชบุรี ดร. อุดมมีเชื้อสายไทยวนคูบัว บ้านไร่ต้นมะม่วง มีแนวคิดที่จะสืบสานวัฒนธรรมไทยวน จึงร่วมกับชาวไทยวนอีกหลายคนในการดำเนินการจัดสร้างจิปาถะภัณฑ์สถานบ้านคูบัว โดยประสานงานกับคณะกรรมการวัดโขลงสุวรรณคีรี ดำเนินการขออนุญาตใช้พื้นที่ของวัดโขลงสุวรรณคีรีในการจัดตั้งเป็นพิพิธภัณฑ์

เมื่อวันที่ 11 สิงหาคม พ.ศ. 2542 พระครูสิทธิวชิราธร เจ้าอาวาสวัดโขลงสุวรรณคีรีในเวลานั้น ร่วมด้วยคณะกรรมการวัดโขลงสุวรรณคีรีและชาวบ้านในการพิจารณาเรื่องการขอใช้พื้นที่วัด ที่ประชุมมีมติเป็นเอกฉันท์อนุญาติให้ใช้พื้นที่วัดในการก่อสร้างพิพิธภัณฑ์ และมีการลงนามในหนังสืออนุญาตเมื่อวันที่ 12 ของเดือนเดียวกันนั้น อาคารของพิพิธภัณฑ์เริ่มก่อสร้างเมื่อวันที่ 19 มีนาคม พ.ศ. 2545 สร้างเสร็จเมื่อวันที่ 13 มีนาคม พ.ศ. 2546 องค์กรบริหารส่วนจังหวัดราชบุรีจัดพิธีมอบอาคารให้องค์การบริหารส่วนตำบลคูบัวและคณะกรรมการจัดสร้างพิพิธภัณฑ์เป็นผู้รับผิดชอบอย่างเป็นทางการเมื่อวันที่ 4 กรกฎาคม พ.ศ. 2546 การตกแต่งและจัดแสดงภายในพิพิธภัณฑ์เริ่มต้นเมื่อวันที่ 18 ตุลาคม พ.ศ. 2546 แล้วเสร็จในเดือนกุมภาพันธ์ พ.ศ. 2549

## ส่วนจัดแสดง
ตัวอาคารของจิปาถะภัณฑ์สถานบ้านคูบัวเป็นอาคาร 2 ชั้น มีความยาว 24 เมตร กว้าง 18 เมตร แบ่งส่วนจัดแสดงเป็น 10 ส่วนโดยอยู่ชั้นล่าง 6 ส่วนและชั้นบน 4 ส่วน:

* ชั้นล่าง
# ส่วนแสดงห้องที่ 1: แสดงภูมิปัญญาสมัยทวารวดี
# ส่วนแสดงห้องที่ 2: แสดงเครื่องมือทำมาหากิน
# ส่วนแสดงห้องที่ 3: มุมหลับนอนสอนลูกหลาน
# ส่วนแสดงห้องที่ 4: แสดงการระดมความคิดของคนในชุมชน
# ส่วนแสดงห้องที่ 5: แสดงวิถีชีวิตความเป็นอยู่ของชาวไท-ยวน
# ส่วนแสดงห้องที่ 6: แสดงเรื่องทำมาหากินของไท-ยวน

* ชั้นบน
# ส่วนแสดงห้องที่ 7: ห้องโถงสำหรับจัดนิทรรศการ
# ส่วนแสดงห้องที่ 8: ภูมิปัญญาทอผ้าจก
# ส่วนแสดงห้องที่ 9: ห้องอนุรักษ์ผ้าโบราณ
# ส่วนแสดงห้องที่ 10: ห้องชาติพันธุ์ในจังหวัดราชบุรี

## ดูเพิ่ม
* วัดโขลงสุวรรณคีรี
* เมืองคูบัว

## อ้างอิง

## แหล่งข้อมูลอื่น
* จิปาถะภัณฑ์สถานบ้านคูบัว ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* จิปาถะภัณฑ์สถานบ้านคูบัว ที่เว็บไซต์การท่องเที่ยวแห่งประเทศไทย
* จิปาถะภัณฑ์สถานบ้านคูบัว ที่เว็บไซต์เที่ยวราชบุรีดอตคอม

หมวดหมู่:พิพิธภัณฑ์ในจังหวัดราชบุรี

หมวดหมู่:พิพิธภัณฑ์ที่ก่อตั้งในปี พ.ศ. 2546
หมวดหมู่:สิ่งก่อสร้างในอำเภอเมืองราชบุรี
หมวดหมู่:ก่อตั้งในประเทศไทยในปี พ.ศ. 2546
หมวดหมู่:พิพิธภัณฑ์ชาติพันธุ์วรรณนา
หมวดหมู่:พิพิธภัณฑ์ท้องถิ่น
เกาะซันตาโรซา

**ซันตาโรซา** () มีอีกชื่อว่า **ซันตาโรซาเดยาบารี** () และ **ซันตาโรซาเดโลเรโต** () เป็นเกาะแม่น้ำพิพาทที่ช่องแคบนาซาเรธ ส่วนตะวันออกสุดของแม่น้ำแอมะซอนในดินแดนโคลอมเบียและเปรู และขอบทางใต้สุดของ Amazon Trapeze ที่เป็นส่วนหนึ่งของชายแดนโคลอมเบีย–เปรู ตั้งอยู่ใกล้เตรสฟรอนเตรัส ไตรพอยต์ของบราซิล โคลอมเบีย และเปรู ที่อยู่อาศัยที่ใหญ่สุดในบริเวณนี้คือซันตาโรซาเดยาบารี

เกาะนี้แยกตัวออกจากเกาะชิเนริอาราว ค.ศ. 1970 ด้วยกระบวนการแตกตัวของแม่น้ำทางธรรมชาติ อย่างไรก็ตาม ร่องน้ำที่แยกเกาะทั้งสองออกจากกันนั้นได้เหือดแห้งไปตั้งแต่นั้นเป็นต้นมา กระทรวงการต่างประเทศเปรูแถลงอย่างเป็นทางการว่าเกาะนี้ไม่มีอยู่แล้ว แต่เป็นส่วนหนึ่งของเกาะชิเนริอา

## ชื่อ
เกาะนี้ตั้งชื่อตามภาพของโรซาแห่งลิมาที่ Civil Guard นำมายังด่านหน้าที่เพิ่งสร้างใหม่

## ภูมิศาสตร์
เกาะนี้ตั้งอยู่ในแม่น้ำแอมะซอน ซึ่งเป็นส่วนหนึ่งของชายแดนธรรมชาติระหว่างโคลอมเบียและเปรู ใกล้เตรสฟรอนเตรัส ชายแดนสามประเทศระหว่างเปรู โคลอมเบีย และบราซิล เกาะนี้อยู่ทางใต้ของเกาะชิเนริอาและเกาะโรนดาที่บริหารโดยเปรูและโคลอมเบีย ตามลำดับ

## ประวัติ
รัฐบาลเปรูรายงานว่า เกาะนี้เป็นส่วนหนึ่งของอำเภอซันตาโรซาเดโลเรโตที่สถาปนาในวันที่ 3 กรกำาคม ค.ศ. 2025 ผ่านกฎหมาย N° 32403 ที่รับรองโดยรัฐสภาเปรู ตามแนวคิดริเริ่มของประธานาธิบดี ดีนา โบลูอาร์เต มีเมืองหลักคือซันตาโรซาเดยาบารี เดิมเป็นส่วนหนึ่งของอำเภอยาบารี อันเป็นหนึ่งในสามจุดผ่านแดนของเตรสฟรอนเตรัส การเกิดเกาะนี้นำไปสู่การประท้วงของกุมตาโบ เปโตร ประธานาธิบดีโคลอมเบีย ผู้อ้างว่าเปรูได้ยึดครองดินแดนของโคลอมเบีย และประกาศว่าการเฉลิมฉลองยุทธการที่โบยากาจะถูกย้ายไปที่เมืองเลติซียาที่อยู่ใกล้เคียงเพื่อเป็นการตอบโต้

## ดูเพิ่ม
*อำเภอซันตาโรซาเดโลเรโต
*ชายแดนโคลอมเบีย–เปรู

## อ้างอิง
ไมเซลล์

[thumb|250px|right|โครงร่างของไมเซลล์ที่ก่อตัวจาก[ฟอสโฟลิพิดในสารละลายในน้ำ]]

**ไมเซลล์** () หรือ **ไมเซลลา** () คือกลุ่มโมเลกุลลิพิดแอมฟิพาทิกลดแรงตึงผิวที่แพร่กระจายในของเหลว ก่อตัวเป็นสารแขวนลอยคอลลอยด์ (หรือที่เรียกว่าระบบคอลลอยด์แบบรวมตัว) ไมเซลล์ทั่วไปในน้ำจะก่อตัวเป็นกลุ่มโมเลกุล โดยมีบริเวณหัวที่ชอบน้ำสัมผัสกับตัวทำละลายโดยรอบ กักเก็บบริเวณหางเดี่ยวที่ไม่ชอบน้ำไว้ตรงกลางไมเซลล์

เฟสนี้เกิดจากพฤติกรรมการอัดตัวของลิพิดหางเดี่ยวในชั้นคู่ ความยากลำบากในการเติมปริมาตรภายในชั้นคู่ ขณะเดียวกันก็ต้องรองรับพื้นที่ต่อกลุ่มหัวที่ถูกบังคับโดยโมเลกุลจากไฮเดรชันของกลุ่มหัวลิพิด นำไปสู่การเกิดไมเซลล์ ไมเซลล์ชนิดนี้เรียกว่าไมเซลล์เฟสปกติ (หรือไมเซลล์ชนิดน้ำมันในน้ำ) ไมเซลล์ผกผันมีกลุ่มหัวอยู่ตรงกลาง และมีส่วนหางยื่นออกมา (หรือไมเซลล์ชนิดน้ำในน้ำมัน)

ไมเซลล์มีรูปร่างโดยประมาณเป็นทรงกลม และอาจมีรูปร่างอื่นๆ เช่น ทรงรี ทรงกระบอก หรืออาจมีรูปร่างเป็นชั้นคู่ก็ได้ รูปร่างและขนาดของไมเซลล์ขึ้นอยู่กับรูปทรงโมเลกุลของโมเลกุลสารลดแรงตึงผิวและสภาวะของสารละลาย เช่น ความเข้มข้นของสารลดแรงตึงผิว อุณหภูมิ ค่าพีเอช และความแรงไอออน กระบวนการสร้างไมเซลล์เรียกว่า ไมเซลไลเซชัน (micellisation) และเป็นส่วนหนึ่งของพฤติกรรมเฟสของลิพิดหลายชนิดตามลักษณะพหุสัณฐานของลิพิด 

## อ้างอิง

หมวดหมู่:เคมีระดับซูพราโมเลกุล
หมวดหมู่:ชีววิทยาเยื่อ
ริคุ อาโอยามะ

**ริคุ** () หรือมีชื่อจริงว่า **ริคุ อาโอยามะ** () เป็นนักร้อง และนักเต้นชาวญี่ปุ่น เขาเป็นสมาชิกวงเดอะแรมเพจ 

## ผลงานการแสดง
### เวที

### ภาพยนตร์

## ผลงานเพลง
### ดิจิทัลซิงเกิล

### เพลงเดี่ยว

### การทำงานร่วมกัน

### เนื้อเพลง
* Stand by you（2022）

## การแสดงสด

### อีเวนต์แฟนคลับ

## หนังสือ
### หนังสือภาพ

### หนังสืออื่นๆ
* Photo & Word Collection "RIKU365" ( 7 ธันวาคม 2024, สำนักพิมพ์เก็นโตชา) 

## อ้างอิง

## แหล่งข้อมูลอื่น
* RIKU | ARTIST | LDH
* 
* 

หมวดหมู่:แอลดีเอช
หมวดหมู่:เอ็กไซล์ไทรบ์
หมวดหมู่:นักร้องชายญี่ปุ่น
หมวดหมู่:บุคคลจากจังหวัดไซตามะ
หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
Nepenthes epiphytica

***Nepenthes epiphytica*** เป็นพืชกินแมลงใบรูปเหยือกเขตร้อนที่พบได้เฉพาะในอำเภอเบอเราและกูไตตะวันออก จังหวัดกาลีมันตันตะวันออก เกาะบอร์เนียว ซึ่งเป็นบริเวณที่พืชชนิดนี้เติบโตในความสูงเหนือระดับน้ำทะเลประมาณ 1,000 เมตร ก่อนจัดเป็นสายพันธุ์อย่างเป็นทางการ *N.&nbsp;epiphytica* เคยถือเป็นพืชชนิดหนึ่งที่ใกล้ชิดกับ *[[Nepenthes fusca|N.&nbsp;fusca]]* *Nepenthes epiphytica* อยู่ใน "*กลุ่ม N.&nbsp;maxima* " ที่มีการกำหนดอย่างหลวม ๆ ซึ่งรวมถึงชนิดอย่าง *[[Nepenthes boschiana|N.&nbsp;boschiana]]*, *[[Nepenthes chaniana|N.&nbsp;chaniana]]*, *[[Nepenthes eymae|N.&nbsp;eymae]]*, *[[Nepenthes faizaliana|N.&nbsp;faizaliana]]*, *[[Nepenthes fusca|N.&nbsp;fusca]]*, *[[Nepenthes klossii|N.&nbsp;klossii]]*, *[[Nepenthes maxima|N.&nbsp;maxima]]*, *[[Nepenthes platychila|N.&nbsp;platychila]]*, *[[Nepenthes stenophylla|N.&nbsp;stenophylla]]* และ *[[Nepenthes vogelii|N.&nbsp;vogelii]]*.

ชื่อรองเฉพาะ *epiphytica* สื่อถึงพฤติกรรมกาฝากของพืชชนิดนี้

## อ้างอิง
เคมีระดับซูพราโมเลกุล

**เคมีระดับซูพราโมเลกุล** () เป็นสาขาหนึ่งของเคมีที่เกี่ยวข้องกับระบบทางเคมีที่ประกอบด้วยโมเลกุลในจำนวนที่แยกเป็นส่วนชัด ความแรงของแรงที่รับผิดชอบต่อการจัดเรียงเชิงพื้นที่ของระบบมีได้ตั้งแต่แรงระหว่างโมเลกุลที่อ่อน ประจุไฟฟ้าสถิต หรือพันธะไฮโดรเจน ไปจนถึงพันธะโคเวเลนต์ที่แข็งแรง โดยมีเงื่อนไขว่าความแรงของการคู่ควบอิเล็กตรอนยังคงมีค่าน้อยเมื่อเทียบกับพารามิเตอร์ด้านพลังงานขององค์ประกอบนั้นๆ แม้ว่าเคมีแบบดั้งเดิมจะมุ่งเน้นไปที่พันธะโคเวเลนต์ แต่เคมีระดับซูพราโมเลกุลจะศึกษาอันตรกิริยาระหว่างโมเลกุลที่ไม่ใช่โคเวเลนต์ที่อ่อนกว่าและย้อนกลับได้ แรงเหล่านี้ประกอบด้วยพันธะไฮโดรเจน โคออร์ดิเนชันโลหะ แรงไม่ชอบน้ำ แรงแวนเดอร์วาลส์ อันตรกิริยาไพ-ไพ และปรากฏการณ์ทางไฟฟ้าสถิต 

แนวคิดสำคัญที่เคมีระดับซูพราโมเลกุลได้พัฒนา ได้แก่ การประกอบตัวเองของโมเลกุล การพับของโมเลกุล การจับโมเลกุล สภาพเข้ากันได้ทางเคมีแบบเจ้าบ้านและผู้อาศัย โครงสร้างโมเลกุลที่เชื่อมต่อกันเชิงกล และเคมีโคเวเลนต์เชิงพลวัต การศึกษาอันตรกิริยานอนโคเวเลนต์มีความสำคัญอย่างยิ่งต่อการทำความเข้าใจกระบวนการทางชีววิทยามากมายที่อาศัยแรงเหล่านี้ในการสร้างโครงสร้างและหน้าที่ ระบบทางชีววิทยามักเป็นแรงบันดาลใจสำหรับการวิจัยระดับซูพราโมเลกุล

## อ้างอิง

หมวดหมู่:เคมีระดับซูพราโมเลกุล
หมวดหมู่:เคมี
พิพิธภัณฑสถานแห่งชาติ ราชบุรี

**พิพิธภัณฑสถานแห่งชาติ ราชบุรี** เป็นพิพิธภัณฑ์ที่ตั้งอยู่บนถนนวรเดช ตำบลหน้าเมือง อำเภอเมืองราชบุรี จังหวัดราชบุรี ภายในพิพิธภัณฑ์จัดแสดงเกี่ยวกับจังหวัดราชบุรีในด้านธรณีวิทยา โบราณคดี ประวัติศาสตร์ ศิลปะ วัฒนธรรม และชาติพันธุ์วิทยา

## ประวัติ
อาคารของพิพิธภัณฑสถานแห่งชาติ ราชบุรีเดิมเป็นอาคารศาลรัฐบาลมณฑลราชบุรี สร้างขึ้นเมื่อ พ.ศ. 2465 ในรัชสมัยพระบาทสมเด็จพระมงกุฎเกล้าเจ้าอยู่หัว (รัชกาลที่ 6) ต่อมาเมื่อ พ.ศ. 2476 ในรัชสมัยพระบาทสมเด็จพระปกเกล้าเจ้าอยู่หัว (รัชกาลที่ 7) มีการประกาศยกเลิกระบอบการปกครองแบบมณฑลเทศาภิบาลและจัดระเบียบการปกครองใหม่เป็นจังหวัดและอำเภอ อาคารรศาลรัฐบาลมณฑลราชบุรีจึงถูกเปลี่ยนไปเป็นศาลากลางจังหวัดราชบุรี 

เมื่อ พ.ศ. 2520 กรมศิลปากรประกาศขึ้นทะเบียนอาคารศาลากลางจังหวัดราชบุรีเป็นโบราณสถาน

เมื่อวันที่ 6 กรกฎาคม พ.ศ. 2524 มีการย้ายศาลากลางจังหวัดราชบุรีไปยังศาลากลางหลังใหม่ซึ่งกระทรวงมหาดไทยจัดสร้างขึ้นบริเวณถนนสมบูรณ์กุลซึ่งเป็นที่ตั้งของศาลากลางจังหวัดราชบุรีในปัจจุบัน

เมื่อ พ.ศ. 2526 กรมศิลปากรเข้ามาสำรวจเพื่อขอใช้อาคารศาลากลางจังหวัดราชบุรีหลังเดิมและพื้นที่โดยรอบมาจัดตั้งเป็นพิพิธภัณฑสถานแห่งชาติ ราชบุรี การบูรณะของกรมศิลปากรแล้วเสร็จเมื่อ พ.ศ. 2529 ประกาศจัดตั้งพิพิธภัณฑสถานแห่งชาติ ราชบุรีใน *[[ราชกิจจานุเบกษา]]* เล่ม 103 ตอนที่ 204 ลงวันที่ 20 พฤศจิกายน พ.ศ. 2529 แล้วเริ่มจัดนิทรรศการถาวรภายในอาคารศาลากลางจังหวัดราชบุรีหลังเดิมเมื่อ พ.ศ. 2530

เมื่อ พ.ศ. 2534 การจัดนิทรรศการแล้วเสร็จ กรมศิลปากรจึงกราบบังคมทูลเชิญสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นประธานในพิธีเปิดพิพิธภัณฑ์อย่างเป็นทางการเมื่อวันที่ 14 ตุลาคม พ.ศ. 2534

เมื่อ พ.ศ. 2548 อาคารของพิพิธภัณฑสถานแห่งชาติ ราชบุรีได้รับรางวัลการอนุรักษ์ศิลปสถาปัตยกรรมดีเด่นประจำปี พ.ศ. 2548 จากการคัดเลือกโดยสมาคมสถาปนิกสยาม ในพระบรมราชูปถัมภ์

เมื่อ พ.ศ. 2568 พิพิธภัณฑสถานแห่งชาติ ราชบุรีประกาศปิดให้บริการเพื่อดำเนินโครงการปรับปรุงอาคารนิทรรศการภายในพิพิธภัณฑ์ เริ่มตั้งแต่วันที่ 1 ตุลาคม พ.ศ. 2568 เป็นต้นไป

## อ้างอิง

## แหล่งข้อมูลอื่น
* 
* 
* พิพิธภัณฑสถานแห่งชาติ ราชบุรี ที่เว็บไซต์พิพิธภัณฑ์เสมือนจริง กรมศิลปากร
* พิพิธภัณฑสถานแห่งชาติ ราชบุรี ที่เว็บไซต์มิวเซียมไทยแลนด์
* พิพิธภัณฑสถานแห่งชาติราชบุรี ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* พิพิธภัณฑสถานแห่งชาติ ราชบุรี ที่เว็บไซต์การท่องเที่ยวแห่งประเทศไทย
* พิพิธภัณฑสถานแห่งชาติราชบุรี ที่เว็บไซต์เที่ยวราชบุรีดอตคอม

ราชบุรี
หมวดหมู่:พิพิธภัณฑ์ในจังหวัดราชบุรี

ราชบุรี, พิพิธภัณฑสถานแห่งชาติ
หมวดหมู่:สิ่งก่อสร้างในอำเภอเมืองราชบุรี
หมวดหมู่:ก่อตั้งในประเทศไทยในปี พ.ศ. 2529
โครมาโทกราฟีแบบแก๊ส

**โครมาโทกราฟีแบบแก๊ส** () เป็นโครมาโทกราฟีชนิดหนึ่งที่นิยมใช้ในเคมีวิเคราะห์เพื่อแยกและวิเคราะห์สารประกอบที่สามารถกลายเป็นไอได้โดยไม่แตกตัว การใช้งานทั่วไปของโครมาโทกราฟีแบบแก๊สได้แก่ การทดสอบความบริสุทธิ์ของสารเฉพาะ หรือการแยกส่วนประกอบต่างๆ ของสารผสม ในโครมาโทกราฟีแบบเตรียมสาร โครมาโทกราฟีแบบแก๊สสามารถใช้เตรียมสารประกอบบริสุทธิ์จากสารผสมได้

โครมาโทกราฟีแบบแก๊สเป็นกระบวนการแยกสารประกอบในสารผสมโดยการฉีดตัวอย่างแก๊สหรือของเหลวเข้าไปในเฟสเคลื่อนที่ ซึ่งโดยทั่วไปเรียกว่าแก๊สพาหะ และส่งผ่านแก๊สนั้นผ่านเฟสนิ่ง เฟสเคลื่อนที่มักเป็นแก๊สเฉื่อยหรือแก๊สที่ไม่ทำปฏิกิริยา เช่น ฮีเลียม อาร์กอน ไนโตรเจน หรือไฮโดรเจน เฟสนิ่งอาจเป็นของแข็งหรือของเหลวก็ได้ แม้ว่าระบบโครมาโทกราฟีแบบแก๊สส่วนใหญ่ในปัจจุบันจะใช้เฟสนิ่งที่เป็นของเหลวพอลิเมอร์ เฟสนิ่งนี้บรรจุอยู่ภายในคอลัมน์แยก ปัจจุบันคอลัมน์ในโครมาโทกราฟีแบบแก๊สส่วนใหญ่ประกอบด้วยซิลิกาแคปิลลารีแบบหลอมรวม มีเส้นผ่านศูนย์กลางภายใน 100–320 ไมโครเมตร และความยาว 5–60 เมตร คอลัมน์ในโครมาโทกราฟีแบบแก๊สตั้งอยู่ในเตาอบซึ่งสามารถควบคุมอุณหภูมิของแก๊สได้ และน้ำทิ้งที่ออกมาจากคอลัมน์จะถูกตรวจสอบโดยเครื่องตรวจจับที่เหมาะสม

## อ้างอิง

หมวดหมู่:เทคนิคทางห้องปฏิบัติการ
ทนายหย่ารัก คดีหย่าร้าง

***ทนายหย่ารัก คดีหย่าร้าง*** () เป็นละครโทรทัศน์เกาหลีใต้ในปี ค.ศ. 2023 นำแสดงโดยโช ซึง-อู, ฮัน ฮเย-จิน, คิม ซ็อง-กยุน และช็อง มุน-ซ็อง สร้างจากเว็บตูนชื่อเดียวกันของคัง แท-คย็อง ออกอากาศทุกวันเสาร์และอาทิตย์ เวลา 22:30 น. (เวลามาตรฐานเกาหลี) ทางช่องเจทีบีซีตั้งแต่วันที่ 4 มีนาคมถึง 9 เมษายน ค.ศ. 2023 มีจำนวน 16 ตอน นอกจากนี้ยังสตรีมทางทีวิงในเกาหลีใต้และเน็ตฟลิกซ์ในบางภูมิภาค

## เรื่องย่อ
ละครเรื่องนี้เล่าถึงเรื่องราววุ่นวายของ ชิน ซ็อง-ฮัน (โช ซึง-อู) ทนายความผู้เชี่ยวชาญด้านการหย่าร้าง

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องเจทีบีซี
หมวดหมู่:ละครโทรทัศน์แนวกฎหมายเกาหลีใต้
หมวดหมู่:ละครโทรทัศน์โดยเอสแอลแอล
หมวดหมู่:ละครโทรทัศน์เกาหลีใต้เกี่ยวกับทนายความ
หมวดหมู่:รายการโทรทัศน์ที่สร้างจากเว็บตูนของเกาหลีใต้
หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์ภาษาเกาหลีที่ออกอากาศเฉพาะเน็ตฟลิกซ์ในต่างประเทศ
หมวดหมู่:ละครโทรทัศน์แนวกฎหมายในคริสต์ทศวรรษ 2020
หมวดหมู่:ละครโทรทัศน์แนวชีวิตในคริสต์ทศวรรษ 2020